Document ID: 32005D0302

32005D0302
L 095/62
JURNALUL OFÍCIAL AL UNIUNII EUROPENE
DECIZIA COMISIEI
din 31 martie 2005
de modificare a Deciziei 97/467/CE în ceea ce privește includerea unei unități din Croația pe listele provizorii cu unitățile din țări terțe din care statele membre autorizează importurile de carne de ratite
[notificată cu numărul C(2005) 985]
(Text cu relevanță pentru SEE)
(2005/302/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești sau moluște bivalve vii (1), în special articolul 2 alineatul (4),
întrucât:
(1)
Decizia 97/467/CE a Comisiei din 7 iulie 1997 de stabilire a listelor provizorii cu unitățile din țări terțe din care statele membre autorizează importurile de carne de iepure și de vânat de crescătorie (2) stabilește listele provizorii cu unitățile din țări terțe din care statele membre sunt autorizate să importe carne de vânat de crescătorie, carne de iepure și carne de ratite.
(2)
Croația a comunicat numele unei unități care produce carne de ratite în privința căreia autoritățile competente certifică respectarea normelor comunitare.
(3)
Prin urmare, este necesară includerea acestei unități pe listele prevăzute de Decizia 97/467/CE.
(4)
Având în vedere că nu s-a efectuat încă nici o inspecție la fața locului la unitatea respectivă, importurile care provin de la această unitate nu pot beneficia de controalele fizice reduse în conformitate cu Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor sanitar-veterinare pentru produsele provenind din țări terțe și introduse în Comunitate (3).
(5)
Este necesară, prin urmare, modificarea în consecință a Deciziei 97/467/CE.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa II la Decizia 97/467/CE se modifică în conformitate cu anexa la prezenta decizie.
Articolul 2
Prezenta decizie se aplică de la 21 aprilie 2005.
Articolul 3
Prezenta decizie se adresează statelor membre.
Adoptată la Bruxelles, 31 martie 2005.

Labels: 17
0
3
6
18